**18. episode ”Hr. Stein”**

Resume:

Den lokale modstandsbevægelse bestående af bl.a. doktor Hansen, Poul Christensen, Elisabeth Friis og Kristen Skjern sprænger tyskernes vognpark i luften.

Grisehandler Larsen bliver fængslet i 30 dage, da to tyske soldater finder ud af, at han har et billede af Hitler hængende under sit lokumsbræt.

Den jødiske bogholder i Korsbæk Bank hr. Stein bliver udsat for chikane, da der en nat males nazistiske slagord på bankens facade. Under jødeforfølgelserne flygter hr. Stein til Sverige med hjælp fra Maude Varnæs, Daniel og den lokale modstandsbevægelse.

Ellen Skjern bliver til Ulrik Varnæs’ store skuffelse gift med Mogens Lamborg.

0:08:05 Misse Møhge besøger Jernbanerestauranten for at

købe rationeringsmærker, mens Fede indtager ugens kødløse ret – selleribøf.

0:10:40 Ellen Skjern præsenterer sin far for en ny nederdel med hat – designet af Daniel og syet af en bilplaid.

0:13:20 Frk. Hollenberg irettesættes af Laura, da hun bruger elektricitet på læsning af ulødig litteratur.

0:14:25 Lærer Andersen svigter kulør under et kortspil hos familien Varnæs og undskylder sig med den elendige belysning.

0:15:43 Garageanlægget med de tyske køretøjer i Varnæs’ baghave sprænges i luften af modstandsbevægel- sen.

0:20:47 Iben og Ellen drikker hjemmelavet brunellelikør.

0:23:17 Ellen Skjern fremviser sin nye cottoncoat – syet af to lagner.

0:25:16 Oluf Larsen arresteres af tyskerne.

0:27:20 Modstandsbevægelsen i Korsbæk flytter deres skjulte våben væk fra Katrine og Oluf Larsens gård.

0:32:58 Elisabeth Friis pakker illegale blade i sin lejlighed.

0:36:46 To unge mænd maler ”HER ARBEJDER ET JØDESVIN” på Korsbæk Banks facade.

0:46:20 Frk. Hollenberg inviterer sin tyske kæreste på kaffe i familien Varnæs’ køkken.

0:48:40 Hans Christian Varnæs fortæller om den spændte situation i landet – august 1943.

0:48:40 Hr. Stein bliver advaret af sin nabokone om tyskerne aktion mod jøderne.

1:01:10 Hr. Stein søger tilflugt hos familien Varnæs.

1.08:54 Maude Varnæs kører hr. Stein i sikkerhed hos Katrine og Oluf Larsen.

1:15:40 Hr. Stein afhentes af modstandsbevægelsen/

 Kristen Skjern i en ambulance og hjælpes videre til Sverige.